Public procurement notice: Prior Information Notice Without Call For Competition
Published: 2024-11-04
Buyer: Tuomi Logistiikka Oy
Country: FI
Region: FI197
Contract type: Services
CPV classification: 72000000 | 72200000 | 72212211 | 72220000: Systems and technical consultancy services | 72227000: Software integration consultancy services
Submission deadline: 2025-01-31

Technical requirements: Tuomi Logistiikka Oy valmistelee kilpailutusta Integraatioratkaisun hankinnasta. Kilpailutukseen liittyen, järjestetään markkinavuoropuhelut hankinnan suunnittelun ja toteutuksen tueksi.

Integraatioratkaisun hankinta sisältää integraatioratkaisun, -palvelut sekä palvelun ja ratkaisun toimitus- ja käyttöönottoprojektin. Kilpailutuksessa käytettävää hankintamenettelyä ei ole vielä päätetty. Hankinnan sisältöön voi tulla muutoksia. 

Lisätietoja tilaajasta ja hankinnan kohteesta löydätte tämän ilmoituksen liitteestä "Liite 1, Hankekuvaus ja alustava hankinnan kohde".

Markkinavuoropuhelun tarkoituksena on kartoittaa potentiaaliset markkinat, käydä keskustelua tarkemmin hankinnan kohteesta ja sen kokonaisuuksista, kriteeristöstä, hankintamalleista, tulevasta sopimuskaudesta ja hankinnan määrittämisestä sekä muista kilpailutukseen liittyvistä ehdoista. Markkinavuoropuhelut toteutetaan osallistujakohtaisesti järjestettynä keskustelutilaisuutena enintään viiden (5) toimittajan kanssa. Mikäli markkinavuoropuheluun ilmoittautuneita yrityksiä on yli viisi (5), valitsee tilaaja omista lähtökohdistaan sopivimmat toimittajat vuoropuheluun toimittajan ilmoittamien integraatioratkaisujen referenssien perusteella. 

Toimittajien valinnassa markkinavuoropuheluun painotetaan ensisijaisesti integraatioalustaa koskevia referenssejä, miten tuote vastaa Tuomen tarpeisiin. Valinnassa painotetaan toissijaisesti toimitettujen referenssisopimuksien palveluiden laajuutta verrattuna Tuomen palvelutarpeisiin (volyymeja on kuvattu Liitteessä 1, alustava hankinnan kohde ja hankekuvaus).
 
Keskustelutilaisuuksissa ovat läsnä tilaajan integraatioratkaisun hankinnasta vastaava työryhmä ja yhden yrityksen 
edustajat. Tilaisuuden aikana osallistujalla on mahdollisuus esitellä yritystään, kokemustaan integraatioratkaisujen tuottamisesta sekä käydä keskustelua hankinnasta tilaajan kanssa. 

Osallistujakohtaiset tapaamiset järjestetään Teams-tapaamisina, joiden kesto on 90 minuuttia/ osallistujayritys. 
Tapaamiset on mahdollista järjestää:
pe 15.11. klo 8.30-10.00 
ma 18.11. klo 15.00-16.30 
to 21.11. klo 13.00-14.30
pe 22.11. klo 8.30-10.00
ma 25.11. klo 11.30-13.00 
ke 27.11. klo 11.30-13 .00

Lopullinen aikataulu tarkentuu markkinavuoropuheluihin osallistuvien yritysten lukumäärän mukaan.
Osallistujakohtaisiin tapaamisiin on ilmoittauduttava 11.11.2024 klo 12.00 mennessä sähköpostitse osoitteeseen tanja.hornborg@tuomi.fi. Ilmoittautuessaan osallistujakohtaiseen tapaamiseen, tulee toimittajan liittää viestinsä liitteeksi tämän ilmoituksen liitteenä oleva "Liite 2, Referenssilomake markkinakartoitusta varten" täytettynä omilla tiedoilla. 

Lisäksi pyydämme tutustumaan etukäteen myös liitteisiin "Liite 3, Integraatiovaatimukset_Markkinavuoropuhelu" ja "Liite 4, Hintalomake_Markkinavuoropuhelu". Näitä liitteitä ei tarvitse toimittaa Tilaajalle täytettyinä tai kommentoituina ilmoittautumisvaiheessa. 

Tilaaja lähettää sähköpostitse markkinavuoropuheluun osallistuville lisätietoa keskustelutilaisuudessa käsiteltäviin asioihin ja hankintaan liittyen ennen tapaamisia mainittujen liitteiden lisäksi. 

Tämä on kutsu markkinavuoropuheluun. Tämä ei ole ennakkoilmoitus, hankintailmoitus eikä tarjouspyyntö. Varsinainen osallistumispyyntö/ tarjouspyyntö kilpailutukseen julkaistaan myöhemmin. Markkinavuoropuheluun osallistuminen ei sido kumpaakaan osapuolta. Hankintayksikkö ei sitoudu toteuttamaan hankintaa markkinavuoropuhelun perusteella, eivätkä markkinavuoropuhelussa esitetyt kuvaukset tai määritykset sido tilaajaa.